Ixef wis sin Akenni n yiḍrisen seg tama n tsiwelt yettidiren di tilawt; ma yella d amsiwel (am umsawel) deg uḍris kan i yettili.»1 Lmeɛna-s, amsiwel yesɛa kan tilawt deg uḍris. Ula G. Genette deg udlis-ines2 yenna-d ɣef umsiwel belli d aferdis n tsensiwelt, yesɛa tawuri am umsawal di lebni n wullis. Yezmer ad d-iban umsiwel deg uḍris am akken yezmer ur d-ittban ara. Maca, deg tezlit-agi, xas akken innawen n tazwara n tmacahut, ur ten-nettaf ara, maca yefren umedyaz ad d-iger amsiwel deg uḍris akken ad d-yeslal taywalt-agi yettilin gar umennay d unermas, di lawan n useḍru n tmucuha.